VIGAN CITY- Agpigsa iti intensity 4 ti ginggined a narikna iti sumagmamano nga ili ti Ilocos Sur iti agsapa ti Pebrero 4.
Segun ken ni Jun de Peralta, hepe ti Philippine Institute of Volcanology and Seismology (Phivolcs) in Ilocos Sur, agpigsa iti intensity 4 ti ginggined a narikna idi 9:31 a.m. a nagpaut iti 3 segundo iti Sinait, Ilocos Sur idinto nga intensity 3 iti Sto. Domingo ken Vigan City.
Kinuna ni de Peralta a nagsentro ti ginggined iti 32 kilometro iti amianan a daya ti Bangued ken tectonic ti nanipudan daytoy.
Awan ti naireport a nadadael gapu iti ginggined.#
ilo_Latn ilo_Latn ilo_Latn ilo_Latn